Minnemynt til Lietuvos bankas' 75-årsjubileum, med portrett av Vladas Jurgutis
**Vladas Jurgutis** (født 17. november 1885 i Joskaudai nær Palanga i guvernementet Kovno i keiserdømmet Russland, død 9. januar 1966 i Vilnius i Litauiske SSR i Sovjetunionen) var en litauisk prest, økonom og professor. Som den første styreleder i Litauens Bank regnes han uoffisielt for å være «den litauiske litas' far».

Liv og virke
------------

### Bakgrunn

I 1902 ble Vladas Jurgutis uteksaminert fra en videregående skole i Palanga og begynbte på studier på presteseminaret i Kaunas. Etter eksamen i 1906 fortsatte han studiene ved Det keiserlige romersk-katolske teologiske akademi i Sankt Petersburg og mottok en magistergrad den 1910. Fra 1910 til 1913 studerte han økonomi ved Universitetet i München. 

Jurgutis var medlem av den katolske ungdoms- og studentorganisasjonen *Ateitis*.

### Prest

I 1913 tjenestegjorde han som prest i Švėkšna og senere i Liepāja. Under første verdenskrig trakk Jurgutis seg tilbake innover i det egentlige Russland, der hvar sogneprest i Saratov og Astrakhan. Da han kom tilbake til Litauen, virket han ved presteseminaret i Kaunas til 1922. 

### Politiker

Jurgutis ble aktiv i litauisk politikk, men forlot aldri offisielt i presteskapet.

Jurgutis var en av initiativtakerne til gjenopplivingen av Det litauiske kristendemokratiske parti. Han ble valgt inn i Litauens konstituerende forsamling (1920–1922) og ledet en finans- og budsjettkomité. 

Fra 1. januar 1922 til 28. september 1922 var Jurgutis utenriksminister i Litauen til Ernestas Galvanauskas' kabinett.

### Økonom, professor

Han trakk seg for å bli den første styreleder i Litauens Bank. Han stod denne stillingen fra 1922 til 1929. Fra 1925 underviste han ved Universitetet i Litauen, fra 1940 ved Universitetet i Vilnius. Vladas Jurgutis skrev arbeider innen feltet pengepolitikk. Han definerte pengenes essens av penger basert på funksjonene. I motsetning til Karl Marx anerkjente han ikke funksjonen av verdenspenger; han urskilte formidling av kapitalbevegelsee som en egen funksjon. Jurgutis bibliotek for økonomiske vitenskaper var det rikholdigste i Litauen.

Jurgutis var president for Det litauiske vitenskapsakademi fra 1941 til 1943, da han sammen med andre fremtredende offentlige personer ble arrestert og fraktet til konsentrasjonsleiren Stutthof av de nazistiske okkupasjonsmyndighetene. 

Han returnerte til Litauen i 1945 og trakk seg tilbake fra det offentlige liv.

I 1997 etablerte Litauens Bank *Vladas Jurgutis-stipendiet* og *Vladas Jurgutis-prisen* for å oppmuntre til vitenskapelige aktiviteter innen forskning på Litauens bank-, finans-, penge- og makroøkonomi.

Bibliografi
-----------

* *Finansų ir mokslo pagrindai*, 1938 m.
* *Pinigai*, 1938 m.
* *Bankai*, 1940 m.

Litteratur
----------

* Jurgutis Vladas, Trumpos Steigiamojo Seimo narių biografijos su atvaizdais, Klaipėda, 1924, p. 26.
* Jurgutis Vladas, Lietuvių enciklopedija, Boston, 1957, t. 10, p. 143–145.
* Laumenskaitė E. Vladas Jurgutis, Vilnius, 1994.
* Laukaitytė R, Jurgutis Vladas, Lietuvos Steigiamojo Seimo (1920–1922 metų) narių biografinis žodynas, sud. A. Ragauskas, M. Tamošaitis, Vilnius, 2006, p. 176–178.

Referanser
----------

1. ↑  Edita Muzikaitė. Lito tėvas Vladas Jurgutis. Retrieved on 2009-01-27
2. ↑  Vladas Jurgutis (1885 – 1966). Retrieved 2009-01-27
3. ↑  «Historical timeline». *www.lb.lt*.

|  |  |
| --- | --- |
| Oppslagsverk/autoritetsdata | Prabook **·** Geni **·** VIAF **·** GND **·** LCCN **·** ISNI
 |